पाएं अपने शहर की ताज़ा ख़बरें और फ्री ई-पेपरडाउनलोड करें
सोमवार को अमृतसर में कोरोना के 421 नए केस रिपोर्ट हुए, जबकि 700 मरीजों ने महामारी को मात दे दी। सोमवार लगातार तीसरा ऐसा दिन रहा, जब नए केसों के मुकाबले ठीक होने वाले मरीजों की संख्या ज्यादा रही। इससे पहले बीते शनिवार को 229 और रविवार को 344 नए मरीज आए थे, जबकि इन दोनों दिनों में ठीक होने वालों की संख्या क्रमश: 270 और 460 रही थी। बीते तीन दिनों में 1430 मरीज ठीक हो चुके हैं। दूसरी तरफ सोमवार को 13 और मरीजों की कोरोना जान ले ली, जबकि 4718 मरीजों का अभी इलाज चल रहा है। सेहत विभाग विभाग के अनुसार सोमवार को 5 हजार सैंपलों की जांच की गई, जिसमें से 8 प्रतिशत सैंपल पॉजीटिव पाए गए।
जिले में अब तक 33502 लोग कोरोना पॉजीटिव आ चुके हैं। इनमें से 27786 ठीक हो चुके, जबकि अब तक 998 लोगों की जान जा चुकी है। सोमवार को जान गंवाने वाले 13 लोगों में सिर्फ 4 लोग ग्रामीण इलाकों से थे, जबकि 9 लोग शहर के रहने वाले थे। मरने वालों की पहचान जसवंत सिंह (52) निवासी संत्तू नंगल, मुखतार सिंह (65) निवासी नवांपिंड, कांता (58) निवासी जंडियाला, संतोष (60) निवासी शरीफपुरा, तरुण (38) निवासी कटड़ा साहिब स्याल, सोहन लाल (72) कटड़ा कर्मसिंह, तरसेम सिंह (45) मजीठा, मनू (36) निवासी नमक मंडी, अजीत कुमार निवासी (58) निवासी नत्थू कॉलोनी मजीठा रोड, मंजला (36) निवासी गुरु रामदास एवेन्यू मजीठा रोड, जन्नत जॉन (78) निवासी माहना सिंह गेट, अजीत सिंह (61) निवासी सुल्तानविंड रोड, मनोहर लाल (65) निवासी रानी का बाग के रूप में हुई है।
कोवैक्सीन फिर खत्म- किसी भी प्राइवेट अस्पताल में नहीं लगे टीके
जिले में को-वैक्सीन का स्टॉक एक बार फिर से खत्म हो गया, जिस कारण 25 प्राइवेट अस्पतालों में सोमवार को कोरोना का टीका नहीं लग पाया। सेहत विभाग के अधिकारियों के अनुसार मंगलवार तक को-वैक्सीन की डोज आने की उम्मीद है, जबकि कोविशील्ड की 4000 डोज का स्टॉक अभी जिले में मौजूद है। कोविशील्ड की भी और डोज मंगलवार तक चंडीगढ़ से आनी हैं।
सिर्फ सरकारी अस्पतालों में 2454 को लगी कोविशील्ड
सोमवार को 28 सरकारी केंद्रों पर ही वैक्सीनेशन हुआ। इस दौरान कोविशील्ड की 2454 टीके लोगों को लगाए गए। जिले में अब तक कोरोना के 294501 टीके लगाए जा चुके हैं। इनमें से 240619 पहली और 53882 दूसरी डोज के हैं। अब तक 24075 हेल्थ वर्कर पहली और 13406 दूसरी डोज लगवा चुके हैं। इसी तरह 38577 फ्रंटलाइन वर्कर पहली और 14178 दूसरी डोज ले चुके हैं। आम लोगों की बात करें तो पिछले दाे महीने और दो दिन में 177967 लोग पहली डोज लगवा चुके हैं। दूसरी डोज लेने वाले आम लोगों की संख्या 26298 है।
मेडिकल कॉलेज के मुलाजिम अब 10 दिन ही आइसोलेट रहेंगे
सरकारी मेडिकल काॅलेज के प्रिंसिपल डॉ. राजीव देवगन ने आदेश जारी किए किए हैं कि अगर कोई कर्मचारी कोरोना पॉजीटिव आता है तो उसे अब 14 दिनों की बजाय सिर्फ 10 दिनों तक ही क्वारंटाइन रखा जाएगा। अब कर्मचारियों को 10 दिन बाद ही ड्यूटी पर लौटना होगा।
जिला प्रशासन की ओर से कोरोना इलाज के लिए 30 अस्पतालों में कोरोना ट्रीटमेंट सेंटर बनाए गए हैं। इन अस्पतालों में 819 बेड नॉर्मल कोरोना मरीजों के लिए रिजर्व हैं, जबकि ऑक्सीजन सपोर्ट वाले 506 बेड क्रिटिकल मरीजों के लिए रखे गए हैं। इन 506 बेडों में से 345 पर मरीजों का इलाज चल रहा है, जबकि 161 खाली हैं। 819 नॉर्मल बेडों में से 412 पर मरीज हैं, जबकि 407 खाली हैं। 30 अस्पतालों में सबसे ज्यादा 257 कोरोना मरीज जीएनडीएच में भर्ती हैं। यहां 197 नॉर्मल बेड और 47 बेड लेवल थ्री के मरीजों के लिए खाली हैं।
जीएनडीएच में सिर्फ 24 घंटे लायक ऑक्सीजन : ऑक्सीजन सप्लाई के नोडल अफसर व इंडस्ट्री विभाग के जनरल मैनेजर मानवप्रीत सिंह जज के अनुसार सोमवार को गुरु नानक देव अस्पताल में करीब 15 टन आॅक्सीजन की सप्लाई हुई। यह ऑक्सीजन अस्पताल की अगले 24 घंटे की खपत पूरी करने के लिए काफी है।
पांच सरकारी स्कूलों के 6 टीचर कोरोना पॉजीटिव
जिले के 5 सरकारी स्कूलों के 6 टीचर कोरोना पॉजीटिव पाए गए हैं। इनमें सरकारी स्कूल बोहड़ू से 3, सरकारी सीसे स्कूल अचलगढ़, सरकारी कन्या सेकंडरी स्कूल कोट बाबा दीप सिंह, सरकारी हाई स्कूल शफीपुरा और सरकारी हाई स्कूल खापड़खेड़ी से 1-1 शिक्षक पॉजीटिव पाया गया है।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva bho_Deva awa_Deva zho_Hant eng_Latn